Peziza ammophila

Peziza ammophila Pezizaceae familiako onddo espezie bat da. Ez du balio gastronomikorik. Desagertzeko arriskuan dagoen espeziea, babestu beharrekoa.

 Deskribapena 
Karpoforoa: 2 eta 4 cm bitarteko zabalerakoa eta 1,5 eta 3 cm bitarteko garaierakoa, globo itxurako apotezioa, katilu edo kupiliforme formakoa, heltzen denean ireki egiten da, ertzak izar itxura hartuz

Himenioa: Barrualdea marroi ilun kolorekoa du.

Peridioa: Kanpo-peridioa askoz argiagoa, 5-10 petalo puntazorrotzekin eta atzeraka tolestuta, hondar dezente izaten du itsatsita.

Hanka antzekoa: Erdi inguruan.

Haragia: Oso mehea, hauskorra, usaingabea eta zaporegabea. Espora-jalkin zuria.

Etimologia: Peziza terminoa, grekotik dator, oin txikiko onddoak izendatzen zituen "pezis" hitzetik. Ammophila epitetoak, harea maite duela, esan nahi du 

 Jangarritasuna 
Ez du balio sukalderako, ondo eginda ez badago urdaileko arazoak ere eragin ditzake. Desagertzeko arriskuan dagoen espeziea da, babestu egin behar da 

 Nahasketa arriskua 
Sarcosphaera crassa delakoarekin nahas daiteke, hau handiagoa da eta himenio morea du. Geastrum saccatum espeziearekin ere bai, honek ez du erdiko astaputzik.

 Sasoia eta lekua 
Erdi lurperatuta kostako dunetako hareetan, mikorriza egiten du Ammophila arenaria gramineoekin. Doñanan eta Portugalen 

 Banaketa eremua 
Kanada, Ameriketako Estatu Batuak, Txile, Argentina, Europa, Errusia, Turkia, Australia, Zeelanda Berria, Hegoafrika.

 Espeziearen egoera 
Aranzadi Elkartearen arabera, Peziza ammophila desagertzeko arriskuan dauden onddoen eusko-kantauriar Zerrenda Gorrian dago.Zerrenda Gorria, Aranzadi Zientzia Elkartea Azken urteotan mikologia adituek onddo batzuen beherakada kuantitatibo eta kualitatibo handia egon dela ohartarazi dute. Adituen esanetan, egoera honek hainbat eragile ditu, tartean klima aldaketa, pestiziden erabilera eta bilketa masiboak.

 Erreferentziak 

 Kanpo estekak 

Kategoria:Peziza
Kategoria:1848. urtean deskribatutako taxoiak
Kategoria:Kanadako onddoak
Kategoria:Ameriketako Estatu Batuetako onddoak
Kategoria:Txileko onddoak
Kategoria:Argentinako onddoak
Kategoria:Europako onddoak
Kategoria:Errusiako onddoak
Kategoria:Turkiako onddoak
Kategoria:Australiako onddoak
Kategoria:Zeelanda Berriko onddoak
Kategoria:Hegoafrikako onddoak